Source: https://www.riigiteataja.ee/akt/420112012051
Timestamp: 2018-10-23 23:01:40+00:00
Document Index: 4290524

Matched Legal Cases: ['§ 74', '§ 23', '§ 34', '§ 1', '§ 2', '§ 3']

RT IV, 20.11.2012, 51
Vastu võetud 13.12.2011 nr 9
Määrus kehtestatakse põhikooli- ja gümnaasiumiseaduse § 74 lõike 3 ning Varstu Vallavolikogu 18.01.2011 määruse nr 1 „Varstu Keskkooli põhimäärus“ § 23 lõike 3 ja Varstu Vallavolikogu 18.01.2011 määruse nr 2 „Krabi Põhikooli põhimäärus“ § 34 lõike 3 alusel.
§ 1. Käesolev määrus reguleerib koolitöötajate koosseisu kinnitamise korda.
§ 2. Koolitöötajate koosseisu kinnitamine ja muutmine.
(1) Koolitöötajate koosseisu kinnitab vallavolikogu kooli direktori ettepanekul arvestades haridus- ja teadusministri kehtestatud koolitöötajate miinimumkoosseisu ja vallavolikogu poolt kinnitatud valla eelarvet.
(2) Koolitöötajate koosseisu kinnitamise või muutmise ettepaneku saadab kooli direktor koos järgmise aasta eelarveprojektiga hiljemalt 15. novembriks vallavalitsusele.
(3) Koolitöötajate koosseisu muutmisel eelarveaasta jooksul esitab kooli direktor koos taotlusega seletuskirja vähemalt kolm kuud enne muudatuste sisseviimist, näidates koolitöötajate koosseisu suurendamisel ära vahendid, millest kaetakse täiendav personalikulu.
§ 3. Määrus jõustub 01. jaanuaril 2012.